Stedet var et maktsenter før Harald Hårfagres tid. Flaghaugen er den mest synlige gravhaugen; den ligger like nord for kirken. Jomfru Marias synål, Norges høyeste bautastein, står inntil kirkens østvegg. I 2017 ble ruinene etter en kongshall fra middelalderen avdekket. Hallen var direkte forbundet med kirken. Østveggene i de to byggene har dannet en sammenhengende mur mot Karmsundet.